પ્રશાંત દયાળ (મેરાન્યૂઝ, અમદાવાદ): અમદાવાદના સેટેલાઈટ વિસ્તારમાં થયેલી કથિત ગેંગ રેપની ઘટના બાદ પોલીસ આરોપીઓને છાવરી રહી છે તેવા આક્ષેપ અમદાવાદ પોલીસ ઉપર થયા હતા. આ ઘટના બાદ આરોપના દબાણ અને મીડિયા ટ્રાયલની પરવા કર્યા વગર અમદાવાદ પોલીસ કમિશનર અનુપકુમાર સિંગ જાતે પત્રકારોના પ્રશ્નોના જવાબ આપવા અમદાવાદ ક્રાઈમ બ્રાન્ચ ખાતે આવી ગયા હતા. સામાન્ય રીતે ગેંગ રેપની જેવી ગંભીર ઘટના બાદ પોલીસ પોતાની પ્રામાણિકતા અને કર્તવ્ય નિષ્ઠા બતાડવા માટે ફટાફટ આરોપીઓને પકડી જાણે મીર માર્યો હોય તેવો વ્યવહાર કરે છે. આ કિસ્સામાં પણ પોલીસ આવુ જ કરશે તેવી રેપની ફરિયાદ કરનાર પીડિતા પણ માનતી હશે.